Casino (cinta de 1995)

:*Iste articlo ye sobre una cinta de drama de gángsters coproducida por Francia y Estaus Unius estrenada en 1995; ta atros usos, se veiga *'Casino (desambigación)***.


***Casino**'' (títol orichinal, estrenada en [[Aragón]] con ixe mesmo títol) ye una [[cinta]] de [[cine de drama]] de [[Cine de gángsters|gángsters]] coproducida por o [[cine estausunidense]] y lo [[cine francés]] estrenada l'anyo [[1995]], dirichida por [[Martin Scorsese]] seguntes un [[guión adaptau]] por [[Nicholas Pileggi]] y [[Martin Scorsese]] (basau en **', un asayo publicau por Nicholas Pileggi en l'anyo 1995), con una dirección de fotografía de Robert Richardson, una producción cinematografica de Barbara De Fina ta las productoras Universal Pictures, Syalis D.A., Légende Entreprises y De Fina/Cappa, y un elenco d'o cual en fan parte Robert De Niro, Sharon Stone, Joe Pesci, James Woods, Don Rickles, Alan King, Kevin Pollak, L.Q. Jones, Dick Smothers, Frank Vincent, John Bloom, Pasquale Cajano, Melissa Prophet, Bill Allison, Vinny Vella, Oscar Goodman, Catherine Scorsese, Philip Suriano, Erika Von Tagen, Richard Riehle, Frankie Avalon, Steve Allen, Jayne Meadows, Jerry Vale, Gene Ruffini, Joseph Rigano y Paul Herman, entre d'atros actors.

Sam "Ace" Rothstein treballa en 1973 ta la Mafia como experto pronosticador en Chicago, pero deciden ninviar-lo enta Las Vegas ta dirichir realment o casino Tangiers, lo chefe nominal d'o cual ye Philip Green. Una part important d'as ganancias d'o casino marchan sin contabilizar-se dreitament enta las arcas d'a mafia de Chicago, a traviés d'un hombre que mensualment lo leva en un maletín, y "Ace" consigue bien luego de llegar que ixos diners que marcn enta la Mafia se dupliquen. Remo Gaggi, lo capo d'a mafia de Chicago, decide ninviar tamién a Nicky Santoro, un farute amigo de "Ace" dende la infancia, ta que li protecha, pero iste recluta a su chirmano Dominick y a su amigo Frankie Marino ta orgnizar un equipo de delincuents especializaus y robar en Las Vegas tot o que puedan, y ixo atraye l'atención d'a Policía d'a ciudat, que dica l'inte acceptaba sin garra problema os sobornos d'Ace, mesmo que la clase politica d'a ciudat y de l'estau de Nevada. Finalment, rematan por prihibir-le la dentrada en cualsiquier casino, cosa que fa meter-se como una gripia a Nicky. Ace ha conoixiu a Ginger McKenna, una mesacha adedicada a las estafas y a la prostitución, y se casa con ella. Tienen una filla, pero Ginger conserva la relación con o suyo antigo novio y proxeneta Lester Diamond, y ixo fa apareixer muitos problemas en a relación, dica que descubre que Lester ha conseguiu 25.000 dólars de Ginger, y Ace ordena que l'eslanien de firme. Cuan en 1976 Ace li da palleta a Don Ward por incompetent, troba lo problema de que ye familia d'un politico local, qui fa que li revoquen a icencia ta poder treballar en un casino, y Ace prencipia una campanya periodistica que atraye l'atención sobre la participación d'a Mafia en os negocios d'o casino. Os chefes d'a mafia de Chicago deciden que Artie Piscano, lo chefe d'a mafia de Kansas City supervise las operacions de treslau de diners, y iste precipia a anotar en un cuaderno todas as suyas operacions, y una vichilancia d'o Federal Bureau of Investigation sobre un tema colateral fa que descubran toda la trama, y prencipian a investigar. En 1980, Lester secuestra a la filla d'Ace y se fuga con Ginger; cuan Ace los troba, recupera a su filla y fa fuera de casa a Ginger, qui se coverte en l'amant de Nicky. En 1982 os achents d'o FBI han completau a duya investigación y prencipian as detencions y tamién os asasinatos d'a Mafia ta zarrar as bocas de toz os implicaus y limitar os danyos.

A cinta s'ambienta dende 1973 dica 1986 en Chicago (Illinois), Las Vegas (Nevada) y Kansas City (Missouri) y las suyas escenas se filmoron en Henderson, Las Vegas, Overton, Sandy Valley y atros puestos de Nevada y Baker, Hanford y atros puestos de California, incluyindo-ie lo disierto Mojave.

Se tracta d'una cinta que ha recibiu cuantos premios y nominacions, en destacando una nominación a lo Premio Oscar a la Millor Actriz en 1996 mientres a 68<sup>ena</sup> edición d'os Premios Oscar; y un Premio Globo d'Oro a la Millor Actriz Dramatica y una nominación a lo Premio Globo d'Oro a lo Millor Director ixe mesmo anyo en a 53<sup>ena</sup> edición d'os Premios Globos d'Oro.

## Elenco

## Se veiga tamién
* Cine en 1995.
* Cintas de 1995.

## Referencias

## Vinclos externos

*  ''Casino'' en Internet Movie Database.
*  ''Casino'' en Metacritic.
*  ''Casino'' en Box Office Mojo.
*  ''Casino'' en IRotten Tomatoes.
*  ''Casino'' en TCM Movie Database.